JohanHeinsen/ENO huggingface dataset:
Ribe Stifts Adresseaviser, 1815-06-02
J Norge eftertrykkes nu efterhaanden adskillige danske Skolebøger. Foruden Thonboes bibelske Historie, er saaledes igien nyligen udkommet i Christiania, M. Hallagers danske Læsebog for de første Begyndere, forandret og omarbeidet af Overlærer, M. B. Flor, og Thonboes A.V. C. Begge ere først udgivne paa Schubothes Forlag. Den Indretning, at belønne ved Præmierden, som viser sig virksom ved tilsyneladende druknede Menneskers Redning. og som ved sin Hielv har frelst hans Liv, er nu blevet ophævet i Norge, deels fordi den letteligen kunde foranledige Misbrug og derved aabne Leilighed for Egennytten til at tilsnige sig en Vinding paa det Offentliges Bekostning, deels fordi den Ædeltænkende, der af Pligt maaskee ved at vove sit Liv, iler sin i Livsfare bestædte Medbroder til Hielp, ingenlunde kan bevæges til saa ædel Daad ved Tanken om den i Forveien udlovede ubetydelige Præmie, hvorimod denne endog i Andres Øine kan synes at berøve Handlingen Noget af dens skjønneste Værd. Jmidlertid skal det dog paaligge vedkommende Øvrighed at indberette saadanne Handlinger, naar den kommer i Erfaring derom, til den norske Regiering. Cours, den 30 Mai. Hamborg 2 M. 633, at vista 645. Amsterdam 2 M. 592, at vista : London 2 M., 21 entrediedeel Rbdlr. Species 645. Specier solgtes til 38 trefierdedeel a 39 Rbmk., for Committesedler blev givet, (med Rente), 68 pr. 100. Oblig. 290; Norske Sedler 67.
Ribe Stifts Adresseaviser, 1815-06-02
Ribe. Ved Comoedien, som d. 23de Apr. gaves paa Ribe forenede Klubselskabs Theater, til Bedste for Huusarme og Fattige, indkom 529 Rbdlr. N. V. og 2 Rd. 40 sk. Sl. H. C. Prædikanterne. I Domkirken paa 2den Søndag efter Trint., Hr. Capellan Hausen. Catrine Kirke Hr. Pastor Satterup. Anskes.
Ribe Stifts Adresseaviser, 1815-06-02
Subskriptionsplan. Mangen indsigtsfuld og ædel Medborger saavel i Hovedstaden, som her i Stiftet, har skienker mine Taler og Prædikener, et bifald, der rundelig har lønnet mig for deres Udarbeidelse. Flere berettigede Dommere paa begge Steder have og gientagne Gange opfordret mig til at udgive i Trykken, nogle hensigtsmæssige Samlinger af disse Taller, for ogsaa at stifte Rytte ved deres Læsning. At gavne var stedse mit Hiertes varmeste Ønske og Maalet for alle mine Jdrætter. Jeg agter derfor og at følge det ligesaa hædrende, som glædelige Vink, der er givet mig. Til den ende udkommer paa Hr. Bogtrykker Hyphoffs Forlag her i Ribe, en Samling under Titel af: Festprædikener og Leilighedstaler, hvori jeg vil giøre et Udvalg af de Taler, jeg har holdt, som enten i Henseende til Jndholdet kunne formodes at have størst Almeninteresse, eller hvori der er taget nærmest Hensyn til vor Levealders Aand, vort Fædrelands Stilling, eller andre Tidsomstændigheder. Størrelsen af Samlingen vil ikke aldeles nølagtig kunne bestemmes i Forveien; men den vil sikkerligen udgjøre et Par Dele, som skulde følge paa hinanden i Oktav. For ren Trykning og godt Papir vil der blive sørget. Prisen skal og blive saa taalelig, som mueligt, og ikke overstige 4 s. i rede Sølv for Arket paa Skrivpapiir og 3. paa Trykpapiir, eller saameget i Rigsbankpenge, som disse Summer udgjøre, naar Bogen udkommer. Med Trykningen begyndes, saasnart Forlæggeren seer sig skadesløs ved Subskription; hvorfor ogsaa de udsendte Planer ønskes tilbagesendte inden Udgangen af næstkommende Juli Manned. Ribe den 2den Juni 1815. V. K. Hjort. biskop og Ridder af Dannebrogen, Subskription modtages her paa Adresse=Contoiret.
Ribe Stifts Adresseaviser, 1815-06-02
Extrakt af de tilidet Kongelige Danske Cancellie indkomne Forespørgseler, i Anledning af det i Danmark, Norge og Hertugdømmene i Aaret 1813 indførte nye Pengevæsen, med høibemeldte Kollegii derpaa afgivne Svar, uddraget af Kollegial=Tidenden, tilligemed en Samling af de almindeligste i den Anledning udgivne Forordninger, Placater og Rescripter m.v. indtil Udgangen af Aaret 1814, med vedføiet Register; udgivet af F. C. Wolffert, Politie Adjutant i Aalborg, kan nu faaes her paa AdresseContoiret for Bogladeprisen 5 Rbdlr. N. V. Norsk Bygnings Tømmer og Bræder af forskiellige Dimensioner faaes nu igien til billige Priser hos Chr. Carl Bjerrum.
Ribe Stifts Adresseaviser, 1815-06-02
For nogen Tid siden er udi Leierschou Bye og Sogn under Aanst Herred i Ribe Amt ved Døden afgaaet Selvmerhuusmand Rasmus Lauritzen og Hustrue Ellen Hans datter, uden at efterlade sig Livsarvinger; derimod er anmeldt, iblandt Arvingerne efter dem, en Broder og et Søster til den afdøde Kone, navnlig Niels Hansen Skræder og Mette Kierstine Hansdatter, som begge skal have boet udi Nyestadt i Holsteen og den sidste tillige været gift med en Jonchim Friderich Cortzum, men for endeel Aar siden være døde. Uagtet der og bemeldte 2de Personer ingen Kundskab haves i Nyestadt, efter de derfra modtagne Efterretninger, saa indkaldes dog saavel de eller deres Arvinger som de flere, der maatte ansee sig arveberettigede efter forbemældte Afdøde, at melde sig hos undertegnede Skifteforvalter inden 12 Uger, for at legitimere deres Arverettighed; hvorhos dog bemærkes, at Boets Formue ikkun er liden. Jnden samme Tids Frist indkaldes ligeledes Boets Creditorer og Debitorer, de første for at beviisliggjøre deres Fordringer, og de sidste at betale, deres Skyld. Herredscontoiret i Colding den 31 Mai 1815. Westengaard.
Ribe Stifts Adresseaviser, 1815-06-02
Auction over Species Actier. Onsdagen den 21 Juni næstkommende om Formiddagen bliver paa Raadstuen i Colding ved offentlig Auction bortsolgt 2 Actier i den forrige danske og norske Species Banqve, den ene paa 400 Sp. og den anden paa 10 Sp., begge tilhørende et Stervboe heri Byen; hvilket saaledes, efter den under Skiftet tagne Beslutning, bekiendtgiøres i de offentlige Tidender, Colding den 31 Mai 1815.
Ribe Stifts Adresseaviser, 1815-06-02
Weltengaard. Muursvend Sebastian Oster med Kone Mette Christens, datter ere begge strax efter hinanden her i Byen ved Døden afgaaet, uden at efterlade sig Livs Arvinger. Saavel Credi, som Debitorerne i Stervboet efter disse tvende Afdøde, indkaldes herved med 12 Ugers Varsel, de sidste for at betale hvad de til Boet maatte være Kyldige og de første for at legitimere deres lovlige Ret. Uanmeldte Arvinger anmodes samme Tid at giv Møde. Rosenørn.
Ribe Stifts Adresseaviser, 1815-06-02
Nogle Stkr. gode Violiner ere at faae til billig Priis hos Orgnist, Hobolt.
Ribe Stifts Adresseaviser, 1815-06-02
2 og 3 Etage Vindovne, af nyeste Facon, Bielæggere, samt norsk Stangern og Jerngryder, 2de rihnske Möllestene (9 Qvarter brede, 18 Tommer, rykke, tilligemed en Deel Fjæl og Trælast af forskjellige Demensioner, er at erholde hos Undertegnede, mod Contant, til billige Priser. Ringkjøbing A. 22 Mai 1815. L. Buch.
Ribe Stifts Adresseaviser, 1815-06-02
Løverdagen, den 10de Juni næstkommende, Formiddag Kl. 10, vorder her paa Fang efter Vedkommendes Begiering ved Auction bortsolgt det her med Haverie, indbiergede og af Kapitain Harm Loock forte Koffskib Fordinand, drægtig 69 Commerce Læster, med Sammes Jnventarium og øvrige Tilbehør, Alt som det nu her i Havnen befindes. Lysthavere indbydes. Fant, den 23de Mai 1815. A. Nørup. Auctionsforvalte.
Ribe Stifts Adresseaviser, 1815-06-02
Mandagen, den 24de Julii næstkommende; Formiddag Kl. 9, vorder her paa Fang, efter Begiering af Kiøbmand og Commissionair Hr. N. Jacobsen, i Kaftaf havende Beviisligheder og for vedkommende Eieres Regning, ved offentlig Auction bortsolgt det her i Aaret 1813 indkomne og her i Havnen beliggende yderst gield bundne Kaperskip, Loggerten le Renard, er circa 16 C. Læster, der førtes af Kapitain Hr. Simon Perre Spys, og havde, som Secretair Hr. Henry i Tanneur. Tillige sælges dette Skibs særdeles gode Takkelase og Jnventarium, staaende og løbende Redskaber, m. v., samt Skibets betydelige og vel conditionerede Armatur af Kanoner, Gevæhrer, Donnerbøsser, Sahler, Krudt og Kugler, m. m., som til et vel udrustet Kaperskib henhører, og hvorover Inventariiliste er at see hos Dyrr. M. D. v. Dadeltzen og Søn i Altona, Grosserer Gammeltoft i Kiøbenhavn, Kiøbmand J. Jacabsen i Varde og her paa mit Contoir. Endvidere sælges en Kasse med udmærket gode chirurgiske Jnstrumenter, m. m. Alt sælges i rede Sølv, S. H. C. Lysthavere indbydes. Fand, den 24de Mai 1815. . Noxup. Auctionsforvalter.
Ribe Stifts Adresseaviser, 1815-06-02
Auction. Løverdagen den 10 Juni næstk. Kl. 10. Formiddag, holdes Auction paa Søegaard ved Ringkiøbing efter Vedkommendes Begiering over 13 Fade Strup. 20 Fade Rom, 4 Piber Portviin, 4 ditto rød Viin, 3 ditto Madera og 3 ditio Mallaga indstrandet sidste 18 Marts med Slupskibet Jda, ført af Skipper Henrich Harm fra Stettin, Lysthavende indbydes til Møde. Ringkiøbing i Ulfborg Hind Herredersfogderie den 20de Mai 1815. Grønlund.
Ribe Stifts Adresseaviser, 1815-06-02
Auction. Mandagen den 12te Juni næstk. Kl. 10 Formiddag holdes Auction i Pakhuset paa Klegod ved Ringkiøbing, efter Vedkommendes Begiering, over 16 Piber meget god fransk Brændeviin, indstrandet sidste 11te i denne Maaned med Skonnerten Hermann og Rickardt fra Libau ført af Skipper Christopher Henrich Diderichsen. Derefter forflyttes Auctionen til Hauervig, hvor Skibet, sælges. Det er Bygt 1802 og er 60 Læster Drægtig og tienlig at sætte ud igien; til hvilken Hensigt dets meget gode og overstødige Inventarium kan faaes med Skibet. Lysthavende indbydes til Møde. Grønlund. Ringkiøbing den 20 Mai 1815.
Ribe Stifts Adresseaviser, 1815-06-02
Dersom uanmeldte Creditorer har noget at fordre 4 Stervboet efter afgangne Provst Fogtmann i Sønderbork Præstegaard, da ville de behage at anmelde og beviisliggiøre samme for mig, inden 12 Uger fra Dato R. Hansen. Varde den 19de Mai 1815. constitueret Skifteforvalter.
Ribe Stifts Adresseaviser, 1815-06-02
Den nyelevangelisk christelige Palmebog, saavel storst let som smaaestilet med Evangelier og Behrmands Roeskilde Domkirkes Beskrivelse, faaes nu igien hos Ramsing.
Ribe Stifts Adresseaviser, 1815-06-02
Et fieldent Herbarium af Inden= og Udenlandske Planter især en meget rar Samling af Mosarter er tilfals for 10 Rdlr. Hamborger Courant. Adresse=Contoiret giver, Anviisning.
Ribe Stifts Adresseaviser, 1815-06-06
Udenlandske Efterretninger.
Ribe Stifts Adresseaviser, 1815-06-06
(Af Hamb. og Altona Aviser. London, den 23 Mai (over Holland. Ved Postens Afgang vedvarede Debatterne i Parlementet. I Overhuset viste Grev Liverpool i en lang og fortræffeelig Tale, at Napoleon, hvis hele Regieringshistorie han udviklede, ei fortiener nogen Tillid. Hans ubændige Ærgierrighed vil hele Europas Slaverie. Han gjennemgik de Krige, som Napoleon har foranlediget, og anførste en Række af gyldige Grunde for Nødvendigheden af fjendtlige Forholdsregler ved de nærværende kritiske Omstændigheder. Disse Erklæringer gave Oppositionen Leilighed til dierve Attringer.
Ribe Stifts Adresseaviser, 1815-06-06
J vore Tøihuse hersker den største Drivtighed. Fra Tower indskibes en stor Mængde Geværer og Munition. Man mener, at dette er bestemt til de vestlige franske Departementer, hvor det kongeligsindede Partie dagligen voxer, Vort Gouvernement gjør de største Anstrængelser, for at tilendebringe den forestaaende Krig saa hurtigt, som muligt. Napoleons Hensigt var at trænge frem langs Søekysten, og afskjære Englænderne derfra. Denne Plan, har Wellington tilintetgjort derved, at han lod den hele Egn paa den Side oversvømme, og derved gjorde ethvert Angreb umuligt. Siden have de franske Tropper trukket sig længere mod Østen, og man venter de første Fiendtligheder mellem Saar og Rhinen.
Ribe Stifts Adresseaviser, 1815-06-06
Paris, den 21 Mai (over Brussel, Hertugen af Carignano er den 29 April afreist fra Neapel som Ambassadeur hos Napoleon. En Adjutant fra Kong Jvachim er igaar ankommen her.
Ribe Stifts Adresseaviser, 1815-06-06
Man melder fra Bayonne, Siden en Maaneds Tid, er al Forbindelse med Spanien afbrudt. Vi see kunFoermænd og Kiøbmænd fra Naboeprovindserne, hvilke hente Levnetsmidler her. Jngen Fransk faaer Adgang paa spansk Gebeet, naar han ei lader sig optage blandt Royalisterne, som befinde sig der. Man kan af disse Kiendsgierninger slutte, at der førestaae alvorlige Troppebevægelser paa Grændsen. Fire Regimenter ere allerede ankomne til Vittoria, og der er anskaffet Forraad til 12 andre Regimenter, som og til den største Deel af den portugisiske Armee, der under Marschal Beresford har sat sig i Bevægelse til biscana. Postor, forhen Chef under Gen. Mina, samler et takrigt Corps af forhenværende Guerillos, hvormed han vil foretage Streiftog i Frankrig.
Ribe Stifts Adresseaviser, 1815-06-06
Marschal Suchet er kommen til Lyen. Han har taget alle Forsvarsarbeider i Øiesyn, og anordnet nye.
Ribe Stifts Adresseaviser, 1815-06-06
Marschal=Mortier er i overordentligt Ærinde indtruffen i Balenciennes. Han gav strax befaling til at aabne Sluserne. Oversvømmelsen skal være to Alen høiere, end i Aaret 1793. Jndvaanerne i Valenciennes maae proviantere sig paa et Aar. Den 14 holdt Napoleon Revne over adskillige Corps, hvoriblandt det 10 Linie Regiment, hvis Oberst skal have bedet om Tilladelse, at hans Regiment maae gaae mod Fjenden uden Patroner.
Ribe Stifts Adresseaviser, 1815-06-06
Rhin=Armeen har besat Linien fra Lautern og Weissenburg, støder til Speyer og udstrækker sig til Huningen. Ved sin høire Fløi staaer den i Forbindelse med Observations=Corpset fra Jura, hvis Hovedqvarteer er i Belfort. Ved denne Stad dannes en stor Leir, som commanderes af Geen. Lieutn. Lecourbe. Andre Reserve, Divisioner forsamle sig ved Vezoul og Besancon og støde paa en Leier, som oprettes ved Fortet Ecluse, og danner den venstre Fløi af Alpe=Armeen. J den anden Linie blive de 7 Passer i Vogeserne forsynede med Skandser, og forsvarede ved 2 Reserve=Divisioner, hvis høiere Fløi støder paa Leieren ved Belfort, men den venstre paa Mosel=Armeen. Dennes Tropper under Gen. Lieut. Gerard ere i Bevægelse, for at indtage en Stilling forved Thionville og Langey, hvorved de strække sig over Bitsch til Rhin=Armeen. Gen. Lieut. Vandamme commanderer Ardenne=Armeen. Pladserne ved Maas forsvares af National=Garden. Man arbeider ivrigt paa at befæste Destleerne i Argone. Stæderne Laan, Søissons, Rheims, Chalons, Vitry og Langres ere satte i Forsvarsstand, og talrigt Artillerie er allerede plantet paa disse Stæders Batterier. Gen. Hagendorp er ansat som Commandant i Strasburg. Forskjellige Commissarier, som ere sendte til Departemmenterne, ere blevne myrdede.
Ribe Stifts Adresseaviser, 1815-06-06
Jgaar holdt Pariser=Foderationen sit første offentlige Sæde under Præsidium af den forrige Tribun, Care Lucian Buonaparte er af Jsere=Departementet udnævnt til Deputeret ved de Deputeredes Kammer. I Dieppe og Havre ere forefaldne blodige Optrin i Anledning af Militair=Udskrivning. I den første Sta blev Marine=Commissairens Huus demoleret.
Ribe Stifts Adresseaviser, 1815-06-06
Wien, den 24 Mai. Ifølge Beretning fra Hovedqvarterret i Jtalien var Baron Banchi den 13 d. M. indtruffen med den største Deel af sin Armee ved Aqvila. Avantgaarden havde allerede besat Sulmona. Divisionen Mohr, som hidtil forfulgte Fienden fra Mauerataover Ferom, Giulianora og Peschara, var den 13de kommen til Popoli, gjennem hvilket Sted Kong Joachim den 11te var flygtet i stor Uorden med Resten af sin Armee, der neppe endnu bestaaer af 12000 Mand Jnfanterie og 3000 Mand Cavallerie. Siden Slaget ved Tolentino ere kun høist ubetydelige Fægtninger forefaldne med den fjendtlige Arriergarde. Fienden holder ei mere Stand, han lader sig i stort Antal tage til Fange, og Desertionen er saa betydelig, at man kan ansee hans Armee som opløst. Bianchi vilde den 14de fortsætte Manøvret over Sulmona, Castel di Sangro og Jsernia, og derfra til Neapel.
Ribe Stifts Adresseaviser, 1815-06-06
Gen. Nugent melder fra sit Hovedqvarteer Cepranoden 13, at Oberstlieutenant Ghequier var rykket ind i Terracina og havde besat Fondi med sin Avantgaarde, samt at Major Palagi havde besat Fortet St. Andrea, der var forladt af Fienden ved Østerrigernes Nærmelse. Østerrigerne og Toskanerne forfulgte Fjenden til Jtri, hvorhen han flygtede i Uorden. Piedimonte, Tin, Ponte=Corvo, Aqvins ere besatte af østerrigsk toskanske Tropper. Alle Efterretninger stadfæste, at Murats Familie er flygtet til Garta, og at Forket i Kongeriget Neapel overalt er beredt til almindelig Opstand.
Ribe Stifts Adresseaviser, 1815-06-06
Med overordentlig Leilighed meldes fra Rom under 16de d. M. Følgende. Den 11te d. M. kom Capt. Campell, befalingsmand paa en engelsk Eskadre, bestaaende af 1 Linieskib, 1 Fregat og 1 Chaluppe, i Bayen ved Neapel, og truede at bombardere Staden. Ducca di Gallo tilbød derpaa Englænderne at underhandle under visse Betingelser. Fyrsten Cariati, forsynet med Regentinde=Dronningens Fuldmagt, kom ombord til Englænderne, og undertegnede følgende Betingelse, hvorimod Englænderne lovede at skaane Neapel for Bombardement. 1) De to neapolitanske Linieskibe, som nu befinde sig i Neapels Havn, skulle paa Stedet udleveres til den brittiske Søemagt. 2) Søearsenglerne i Neapel skulle ligeledes udlederes, og Commissairer udnævnes, for at optegne det nærværende Jnventarium. 3) Et under Bygning værende Linieskib med Tilbehør udleveres ligeledes. De saaledes udleverede Skibe og Arsenaler blive overladte til den britiske Regierings og Kongen af begge Sicilier, Ferdinand 10 Disposition.
Ribe Stifts Adresseaviser, 1815-06-06
Den 23 meldes fra Wien, at med en Coureer er ankommen den officielle Efterretning, at Østerrigerne ere rykkede ind i Neapell.
Ribe Stifts Adresseaviser, 1815-06-06
Den 2den Pindsedag gav Keiser Frands et Familie selskab i Lysthuset i Prater. For første Gang bemærkede Publicum ogsaa Erkehertuginde Marie Louise i denne Cirkel, og det ved sin gode Faders Side. I Anledning af denne hendes Nærværelse har det Rygte gaaet, som dog trænger til Bekræftelse, at før vor Keisers Afreise skulle bekiendtgiøres fra denne Fyrstinde en vigtig Erklæring angaaende Frankrigs Trone, medens Andre finde det meget naturligt, at Erkehertuginden bivaaner sin elskede Faders Afskeedsmaaltid. Belunderrettede paastaae, at der underhandles med Erkehertuginden om, at hun skal give for sig og sin Søn Afkald paa Frankrigs Trone.
Ribe Stifts Adresseaviser, 1815-06-06
Rom, den 12 Mai. Den franske Fregat Pomona, afsendt af Napoleon for at afhente hans Moder og Cardinal Fesch, er paa Høiden af Neapel bleven angrebet og taget af to engelske Skibe. Den havde 25 Mand Døde og 51 Saarede. I de smaae Gjemmer i Murats Vogn, som paa hans tilfærdige Flugt blev erobret af Seierherren, fandtes Ædelstene og Guld af 2 Millioners Værdie. Jndvaanerne mellem Fordi og Havnen ved Gaatahave gjort Opstand og paasat Ferdinand 1. Cocarde. Gaeta blokeres fra Søesiden af Englænderne.
Ribe Stifts Adresseaviser, 1815-06-06
Brussel, den 26de Mai. Den fraaske Nord=Armees Hovedqvarteer er forlagt til Avesnes. De franske Generaler synes at befrygte, at de Allierede ville trænge frem i den Deel af Frankrig mellem Champagne, fransk Flandern og Picardie. Man befæster Lavn og Slottet Guise, Bønderne have befaling ved første Jndfald at bortføre deres Levnetsmidler og væbne sig med Agerdyrkningsredskaber. Disse ulykkelige Egnes Beboere ere i Fortvivlelse, og vente med Utaalmodighed deres Befrieres Ankomst. Stæderne Lille og Dunkirchen ere erklærede i Rebellions Tilstand. Napoleon har paalagt hiin en Contribution af 3, og denne af 1 1/2 Million Fr. Man forsikrer, at der ved Ludvig den 18ds Hof er opdaget en Sammensværgelse. Marschallerne Marmont og Victor, der befinde sig i Achen for at bruge Badet, holdes der et vaagent Die med. Fra Fæstningen Julich ere alle Franske forviste.
Ribe Stifts Adresseaviser, 1815-06-06
Fra Gent meldes, at enhver Postmester i Frankrig, maae sende 2 af sine bedste Heste til Mets, Fere og Auxone, hvor der staae Artillerie=Depots. Ogsaa er der givet befaling, at afvæbne 20 Linieskibe, for derved at faae 1500 Kanoner og 100 Houbitzer til at forsyne forskiellige Fæstninger.
Ribe Stifts Adresseaviser, 1815-06-06
Fra Lemberg skrives den 15 Mai, at den sidste Colonne af det rusiske Armeecorps under Langeron, er den 3die kommen dertil. Hele Corpset bestaaer at 84,334 Mand og 26,000 Heste med et stort Artillerie Park.
Ribe Stifts Adresseaviser, 1815-06-06
Jndenlandske Efterretninger. Af Statst. fynske samt og jydske Av. Udg., Kiøbenhavn, den 2den Juni, Glædet ved andre Souverainers Agtelse og fremmede Nationers Kiærlighed kom Hs. Kongelige Majestæt, efter en Fraværelse af ni Maaneder, igaar tilbage til sit Riges Hovedstad, og modtoges hermed de lydelige og eenstemmige Glædesyttringer, et trofast Folk skylder den elskede Konge, der opoffrer egen Ro for at fremme sine Undersaatters Vel. Kongen indtraf henimod Kl. 2 i Nærheden af Frederiksberg, hvor Hs. Majestæt Dronningen og Deres Kongelige Høiheder Prindsesserne Caroline og Vilhelmine kom Allerhøistsamme imøde. Kongen tog derpaa Plads i Hs. Maj. Dronningens Vogn, og kiørte i samme, efter nogle Øieblikkes Ophold paa Frederiksberg Slot, ledsager af den Kongelige Stab og Svire, samt escorteret af Hs. Majestæts Garde til hest, til Kiøbenhavn. Ved Grændsen af Stadens Gebet modtages Hs. M. Kongen med en Lykonskningstale af Stadens Overpræsident, Hs. Excellence Hr. Geheimeconferentsraad Baron Adler, der med Kiøbenhavns Magistrat og Stadens 32 Mænd havde taget Plads noget nedenfor Frederiksberg Bakke. Da Hs. Majestæt Kongen nærmede sig Porten, hvor Fæstningens Commandant og Stadshauptmand havde den Ære at modtage Allerhøistsamme, løsnedes fra Kiøbenhavns Volde 81 Kanonskud, og ligesaamange fra Citadeller og fra Holmene.
Ribe Stifts Adresseaviser, 1815-06-06
Fra Vesterport til Amalienborg var Militairet opstillet tvende Rader i følgende Orden: det borgerlige Infanterie og Artillerie; Hs. M. Kongens Livcorps; Sø=Etatens Folk; siællandske Skarpskyttercorps; Kiøbenshavn Jnfanteriere, giment; Hs. Høihed Prinds Christians Regiment; Hs. M. Kongens Regiment; danske og norske Livregiment; Garden, tilfods og Kongens Livjægercorps; Sø= og Landcadetcorpserne, paa Amalienborg Plads Guidecorpset og en Afdeling Husarer. Ved Jndkiørselen i Byen modtoges Kongen af Jubelraab, som Hs. M. med blottet Hoved og huld Redladelse besvarede. Da den Kongelige Vogn var kommen til Vimmelskaftet, spændte det glade Folk Hestene fra, og tra samme jublende til Amalienborg, paa hvilken Vei den tilstrømmende Mængde var saa stor, og Enthusiasmen saa levende, at Vognen blev ligesaameget haaren som trukken, Kongen saavelsom Dronningen og Prindsesserne syntes levende at føle den enstem. Attring af Folkets Kiærlighed, og efter Ankomsten paa Palaiet behagede det Hs. Majestæt Kongen, ved at træde frem paa Balconen, at give Tegn paa Tilfredshed og Glæde over igien at befinde sig blandt sine troe Borgere. Om Aftenen var Staden almindelig og skjønt illumineret, og da Hs. Majestæt kjørte igjennem Gaderne, modtages og ledsagedes Allerhøistsamme igien af det meest levende Fryderaab.
Ribe Stifts Adresseaviser, 1815-06-06
J Aftes Kl. 6 behagede det Hs. Kongl. Majestæt ved en tilsagt Cour at modtage de herværende fremmede Gesandteres samt de høie civile og militaire Embedsmænds Lykønskninger.